
SIA „Irlavas Sarkanā Krusta slimnīca” Vadības ziņojums 
2025.gada darbības pārskatam

2025.gads ir aizvadīts ar dažāda veida papildus izaicinājumiem. Pacientu skaits dienā vidēji ap 40, īpatsvars ar veca gadagājuma ar vidējo vecumu virs 75 gadi, gulošiem ar smagiem funkcionālajiem traucējumiem, kā jau tas ir ierasts kapitālsabiedrības specifikai paliatīvās aprūpes kontekstā.
Sabiedrība ar ierobežotu atbildību „Irlavas Sarkanā Krusta slimnīca” gada griezumā darbība ir bijusi svārstīga, ko galvenokārt iespaidoja tieši pacientu lēnā plūsma, ko var izskaidrot ar plānveida uzņemšanas intensitātes biežumu(darbinieku resurss), līdz ar to gads kopumā noslēgts ar zaudējumiem. Savukārt biežumu nosaka ārsta klātbūtne, kas patreizējos apstākļos ir ar mazu noslodzi.
Neto apgrozījums ir nedaudz krities salīdzinot ar 2024.gadu, kas ir izskaidrojams ar valsts finansējuma kritumu.
Pieprasījums pēc pakalpojumiem ir svārstīgs, kā uz dienas stacionāru, tā sociālo aprūpi; rinda uz pakalpojumiem slimnīcā ļoti minimāla vai vispār nav. Kas attiecas uz ilgstošo sociālo aprūpi, tad šeit savukārt ir pretējs efekts – kapitālsabiedrībai sociālā pakalpojuma reģistrā ir noteiktas 23 vietas, taču šeit pieprasījums ir lielāks par piedāvājumu. Vasaras mēnešos vidējais pacientu skaits bija mazs, proti 30-35, gads kopumā attiecīgi 36-40 pacienti dienā.
Maksas pakalpojumu cenas līdz ar kopējo cenu kāpumu valstī (elektroenerģija, degviela, pārtika, utt.) tiek pārskatītas katru gadu un apstiprināti ar dalībnieku sapulces lēmumu.
Mirstības rādītāji līdzvērtīgi 2024.gada datiem (68 miršanas fakti).
2026.gadā viena no prioritātēm tāpat kā līdz šim būs kadru politika – darbinieku noturēšana, motivēšana un jaunu kadru piesaiste, ko bieži vien ietekmē ārējie faktori laukos, it sevišķi – transporta jautājums, spēja un gribēšana pēc mācībām atgriezties savās mājās. Šajā sakarā liela loma tiks pievērsta darbinieku tālāk izglītošanā (celta aprūpētāju kvalifikācija).
Sabiedrībā tomēr pastāv naudas plūsmas risks. Lai arī tiek plānots budžets un tā ikmēneša izpilde, Sabiedrība saskaras arī ar neparedzētiem izdevumiem, apstākļiem, kuri vistiešākajā veidā ietekmē naudas plūsmu- neparedzētas un pēkšņas transporta remontu vai apkures sistēmas izmaksas, kā arī likumdošanas prasību normu ievērošanu gan attiecībā uz darba vidi, darba drošību, veselības inspekcijas prasībām, utt.
Kopīga darba rezultāts liecina par aktitāti un strādājam lai sekmētu ātrāku un precīzāku informācijas nodošanu pacientiem un nodrošinātu sekmīgu ārstniecības procesu visos līmeņos.
Apliecinu, ka iesniegtajos starpperiodu pārskatos sniegta patiesa informācija par kapitālsabiedrības un konsolidācijas grupas aktīviem un pasīviem, finansiālo stāvokli un peļņu vai zaudējumiem.
             Valdes loceklis                               

